La nadadora burjassotera Ainara Mota, bronze en el Campionat d’Espanya de Natació Artística
2025-07-24

Nova medalla per a una esportista de Burjassot. Els èxits esportius dels atletes burjassoters continuen sumant i, en esta ocasió, la nadadora Ainara Mota, del Club Natació Atlantis, ha aconseguit la medalla de bronze en el Campionat d’Espanya de Natació Artística, disputat el mes de març passat a Valladolid.

Ainara, becada en el centre de la Federació de Natació de la Comunitat Valenciana en La Petxina, va aconseguir la medalla en la final de la modalitat de Solo Lliure Sènior, després d’una gran actuació. Per part seua, el Club Atlantis es va alçar amb el tercer lloc per clubs.

En la modalitat de Duo Lliure, el Atlantis, amb Ainara Mota i Irene Sánchez, van obtindre la quarta plaça, mentres que el Azahar Sincro, amb Laia Cabrera i Victoria Dolz van ser sextes. D’altra banda, en la categoria Júnior, la nadadora Marina Belda, del Atlantis, es va classificar per a la final de Solo Lliure, aconseguint l’onzena plaça.